У борби за Улог, својим пушкомитраљезом је успешно штитио напад бораца Првог црногорског батаљона. Посебно се истакао у тешким борбама око Мојковца и Колашина, маја 1942. године са четницима Павла Ђуришића. Августа 1942. године у току борбе за Ливно, са групом бораца успео је да зароби и разоружа већу групу усташа и домобрана. Касније је био постављен за заменика политичког комесара чете, али се ни тада није одвојио од пушкомитраљеза. Истакао се и у борбама током Четврте и Пете непријатељске офанзиве, а посебно у борбама — на Иван-седлу, приликом форсирања Дрине, априла 1943. године; у борби на Златном Бору, 21. маја 1943. године; као и у борбама на Балиновцу и Миљевини.